laion/Wikipedia-Exotic huggingface dataset:
קבוע הפרבולה האוניברסלי

במתמטיקה, קבוע הפרבולה האוניברסלי (המסומן באות P) הוא קבוע מתמטי טרנסצנדנטי אשר מוגדר עבור כל פרבולה כיחס בין אורך הקשת והקטע המחבר בין המוקד והמדריך[דרושה הבהרה] (ראו שרטוט). ערכו של הקבוע הוא: P = ln ⁡ ( 1 + 2 ) + 2 = 2.29558714939 … {\displaystyle P=\ln(1+{\sqrt {2}})+{\sqrt {2}}=2.29558714939\dots } הפרבולה והמעגל הם חתכי החרוט היחידים שיש להם קבוע אוניברסלי (למעגל יש את המספר פאי). אם נסתכל על פרבולה y = x 2 4 f {\displaystyle y={\frac {x^{2}}{4f}}} , ונחשב ממנה את הקבוע: P := 1 p ∫ − ℓ ℓ 1 + ( d y d x ) 2 d x = 1 2 f ∫ − 2 f 2 f 1 + x 2 4 f 2 d x = ∫ − 1 1 1 + t 2 d t ( x = 2 f t ) = arcsinh ⁡ ( 1 ) + 2 = ln ⁡ ( 1 + 2 ) + 2 . {\displaystyle {\begin{aligned}P&:={\frac {1}{p}}\int _{-\ell }^{\ell }{\sqrt {1+\left({\frac {dy}{dx}}\right)^{2}}}\,dx\\&={\frac {1}{2f}}\int _{-2f}^{2f}{\sqrt {1+{\frac {x^{2}}{4f^{2}}}}}\,dx\\&=\int _{-1}^{1}{\sqrt {1+t^{2}}}\,dt\quad (x=2ft)\\&=\operatorname {arcsinh} (1)+{\sqrt {2}}\\&=\ln(1+{\sqrt {2}})+{\sqrt {2}}.\end{aligned}}} המדריך של הפרבולה היא ℓ = 2 f {\displaystyle \ell =2f} והמוקד הוא p = 2 f {\displaystyle p=2f} . קבוע הפרבולה האוניברסלי הוא מספר טרנסצנדנטי מכיוון שאם נניח שהוא אלגברי ונחסר שורש שתיים   P − 2 = ln ⁡ ( 1 + 2 ) {\displaystyle \!\ P-{\sqrt {2}}=\ln(1+{\sqrt {2}})} ונעלה בחזקת e אז נקבל   e ln ⁡ ( 1 + 2 ) = 1 + 2 {\displaystyle \!\ e^{\ln(1+{\sqrt {2}})}=1+{\sqrt {2}}} , ועל פי משפט לינדמן-ויירשטראס, אז זה אומר שהמספר שורש שתיים פחות אחד הוא מספר טרנסצנדנטי, וזה סתירה. אז על פי זה, קבוע המספר האוניברסלי הוא מספר טרנסצנדנטי, מכאן הוא גם מספר אי רציונלי. המספר גם משומש במשפט הבא: המרחק הממוצע של נקודה אקראית למרכז ריבוע היחידה הוא: d avg = P 6 . {\displaystyle d_{\text{avg}}={P \over 6}.} הוכחה: d avg := 8 ∫ 0 1 2 ∫ 0 x x 2 + y 2 d y d x = 8 ∫ 0 1 2 1 2 x 2 ( ln ⁡ ( 1 + 2 ) + 2 ) d x = 4 P ∫ 0 1 2 x 2 d x = P 6 . {\displaystyle {\begin{aligned}d_{\text{avg}}&:=8\int _{0}^{1 \over 2}\int _{0}^{x}{\sqrt {x^{2}+y^{2}}}\,dy\,dx\\&=8\int _{0}^{1 \over 2}{1 \over 2}x^{2}(\ln(1+{\sqrt {2}})+{\sqrt {2}})\,dx\\&=4P\int _{0}^{1 \over 2}x^{2}\,dx\\&={P \over 6}.\end{aligned}}} קבוע הפרבולה האוניברסלי, באתר MathWorld (באנגלית)
עמרי הרצוג

עמרי הרצוג (נולד ב-1973) הוא מבקר ספרות וחוקר תרבות ישראלי המתמחה בספרות ותרבות פופולרית. זוכה פרס ברנשטיין לביקורת ספרותית בעיתונות יומית. הוא פרופסור חבר המכהן כמנהל האקדמי (רקטור) של המכללה האקדמית ספיר. הרצוג סיים ב-1999 תואר ראשון בהצטיינות בספרות כללית והשוואתית מהאוניברסיטה העברית בירושלים, ב-2002 סיים תואר שני במחלקה ללימודי תרבות באוניברסיטה העברית ולאחר מכן סיים תואר שלישי במסגרת התוכנית ללימודי תרבות של האוניברסיטה העברית. הרצוג משמש כמנהל האקדמי (רקטור) של המכללה האקדמית ספיר. הוא שימש עד ספטמבר 2018 כראש המחלקה לתרבות יצירה והפקה במכללת ספיר, שימש מרצה במחלקה לספרות כללית ובמחלקה ללימודי תרבות באוניברסיטה העברית, באוניברסיטת בר-אילן, באוניברסיטה הפתוחה, בבצלאל, בקריה האקדמית אונו במכללת עלמא ובמוסדות נוספים. הוא משמש מבקר ספרות בעיתון "הארץ" משנת 2002 וערך את כתב העת "הכיוון מזרח". בשנת 2011 זכה בפרס ברנשטיין לביקורת ספרותית בעיתונות יומית. עמרי הרצוג, ב"לקסיקון הספרות העברית החדשה" עמרי הרצוג באתר מכללת ספיר עמרי הרצוג באתר מרכז מנדל סכוליון - מרכז למחקר רב תחומי בלימודי היהדות של האוניברסיטה העברית עמרי הרצוג, דף שער בספרייה הלאומית עמרי הרצוג, בלקסיקון הספרות העברית החדשה ממאמריו: בשבח הארוס, באתר "מעלה", ספטמבר 2021 מיה סלע, פרס ברנשטיין לסייד קשוע ולעמרי הרצוג, באתר הארץ, 19 ביולי 2011
פרבולואיד היפרבולי

בגאומטריה, פרבולואיד היפרבולי הוא משטח ישרים הדומה בצורתו לאוכף. אפשר לסרטט אותו במערכת צירים תלת־ממדית, על ידי המשוואה הבאה: z c = y 2 b 2 − x 2 a 2 . {\displaystyle {\frac {z}{c}}={\frac {y^{2}}{b^{2}}}-{\frac {x^{2}}{a^{2}}}.} כאשר c > 0 {\displaystyle c>0} . משוואה זאת יוצרת פרבולה: כאשר x = 0 {\displaystyle x=0} - פרבולה כלפי מעלה, וכאשר y = 0 {\displaystyle y=0} - פרבולה כלפי מטה. ניתן להציג את הפרבולואיד ההיפרבולי גם בצורה הפרמטרית הבאה: σ → ( u , v ) = ( u , v , u 2 a 2 − v 2 b 2 ) {\displaystyle {\vec {\sigma }}(u,v)=\left(u,v,{\frac {u^{2}}{a^{2}}}-{\frac {v^{2}}{b^{2}}}\right)} העקמומיות הגאוסיינית של הפרבולואיד ההיפרבולי עם הפרמטרים הנ"ל היא: K ( u , v ) = − 4 a 2 b 2 ( 1 + 4 u 2 a 4 + 4 v 2 b 4 ) 2 {\displaystyle K(u,v)={\frac {-4}{a^{2}b^{2}\left(1+{\frac {4u^{2}}{a^{4}}}+{\frac {4v^{2}}{b^{4}}}\right)^{2}}}} והעקמומיות הממוצעת של הפרבולואיד ההיפרבולי עם הפרמטרים הנ"ל היא: H ( u , v ) = − a 2 + b 2 − 4 u 2 a 2 + 4 v 2 b 2 a 2 b 2 ( 1 + 4 u 2 a 4 + 4 v 2 b 4 ) 3 . {\displaystyle H(u,v)={\frac {-a^{2}+b^{2}-{\frac {4u^{2}}{a^{2}}}+{\frac {4v^{2}}{b^{2}}}}{a^{2}b^{2}{\sqrt {\left(1+{\frac {4u^{2}}{a^{4}}}+{\frac {4v^{2}}{b^{4}}}\right)^{3}}}}}.} אם נסתכל על הפרבולואיד ההיפרבולי מהצורה: z = x 2 a 2 − y 2 b 2 {\displaystyle z={\frac {x^{2}}{a^{2}}}-{\frac {y^{2}}{b^{2}}}} אם נסובב אותו בכיוון החיובי של z {\displaystyle z} בזווית של π 4 {\displaystyle {\frac {\pi }{4}}} , אז על פי כלל יד ימין, נקבל את המשוואה: z = ( x 2 + y 2 2 ) ( 1 a 2 − 1 b 2 ) + x y ( 1 a 2 + 1 b 2 ) {\displaystyle z=\left({\frac {x^{2}+y^{2}}{2}}\right)\left({\frac {1}{a^{2}}}-{\frac {1}{b^{2}}}\right)+xy\left({\frac {1}{a^{2}}}+{\frac {1}{b^{2}}}\right)} ואם a=b, אז אפשר לפשט ולקבל את המשוואה: z = 2 x y a 2 {\displaystyle z={\frac {2xy}{a^{2}}}} . צורת האוכף דומה מאוד לצורת הפרבולואיד היפרבולי. קיימים מבנים רבים אשר גגותיהם הם בצורה של פרבולואיד היפרבולי, כגון תחנות רכבת, אצטדיונים וכדומה. צורתו של החטיף פרינגלס היא פרבולואיד היפרבולי. נקודת אוכף אוכף של קוף טל סוקולוב, המתמטיקה המופלאה של הצ'יפס, במדור "מדע במבט-על" באתר של מכון דוידסון לחינוך מדעי, 15 במאי 2022
פריץ ואלטר (כדורגלן יליד 1960)

פריץ ואלטר (בגרמנית: Fritz Walter, נולד ב-21 ביולי 1960 במנהיים שבגרמניה המערבית) הוא כדורגלן עבר גרמני ששיחק בעיקר בוולדהוף מנהיים ובשטוטגרט בעמדת החלוץ. כישרונו של ואלטר התגלה על ידי אייקון הכדורגל הגרמני בעל השם הזהה פריץ ואלטר, שנולד ב-1920. על אף השם הזהה, אין ביניהם כל קשר משפחתי. על מנת להבחין ביניהם, כונה נשוא ערך זה "פריץ הקטן". ואלטר החל לשחק במועדון הכדורגל של העיר ויינהיים כנער, ועלה לבוגרים בשנת 1978. בשנת 1981 חתם בוולדהוף מנהיים, ששיחקה אז בליגת הבונדסליגה השנייה, והפך לשחקן הרכב קבוע. בעונת 1982/83 הבקיע ואלטר 21 שערים, וסייע רבות לעלייתה של וולדהוף מנהיים לבונדסליגה מהמקום הראשון. בעונת 1983/84 וולדהוף מנהיים סיימה במקום ה-11 בבונדסליגה, כשואלטר מבקיע 16 שערים. בעונת 1984/85 ואלטר הבקיע שבעה שערים, וסייע למנהיים לסיים במקום השישי, ובעונת 1985/86 הבקיע ואלטר תשעה שערים, כשקבוצתו סיימה שמינית. בעונתו האחרונה של ואלטר בוולדהוף מנהיים, 1986/87, הוא הבקיע 23 שערים, שער אחד פחות מאובה ראן שהוכתר כמלך השערים של הבונדסליגה, אך קבוצתו סיימה במקום ה-14 בלבד. בתום עונה זו, עזב ואלטר את וולדהוף מנהיים לאחר שהבקיע 87 שערים ב-196 הופעות ליגה, וחתם בשטוטגרט. בעונתו הראשונה של ואלטר בשטוטגרט, 1987/88, הוא הבקיע 16 שערים, וסייע לקבוצה לסיים רביעית בבונדסליגה ולהעפיל לגביע אופ"א. בכל שבע עונותיו בשטוטגרט ואלטר הבקיע במספרים דו ספרתיים, והיה חלק בלתי נפרד מהפיכתה של שטוטגרט לקבוצת צמרת בסוף שנות ה-80 ותחילת שנות ה-90. בשנת 1989 הגיע ואלטר עם שטוטגרט לגמר גביע אופ"א, שם הפסידה קבוצתו לנאפולי של דייגו מראדונה במפגש כפול בתוצאה המצטברת 5-4. בעונת 1991/92 הוביל ואלטר את שטוטגרט לאליפות הבונדסליגה, כאשר הוא מסיים כמלך השערים עם 22 הבקעות, ומשתף פעולה עם מאוריציו גאודינו ועם מתיאס זאמר. בתום עונת 1993/94 עזב ואלטר את שטוגרט, לאחר שהבקיע 102 שערים ב-216 הופעות ליגה, וחתם בארמיניה בילפלד. כאשר ואלטר שיחק בארמיניה בילפלד לראשונה בעונת 1994/95, המועדון שיחק בליגה הגרמנית השלישית. תוך עונה אחת ואלטר וארמיניה בילפלד עלו לבונדסליגה השנייה. בעונת 1995/96 ואלטר הבקיע 21 שערים, סיים כמלך השערים של הבונדסליגה השנייה, וסייע לקבוצתו להעפיל לבונדסליגה, ולהשלים שתי עליות ליגה בשנתיים. ואלטר נשאר בארמיניה בילפלד עונה נוספת בבונדסליגה, אך מיעט לשחק. בתום עונת 1997/98 עזב את ארמיניה בילפלד לאחר שצבר 50 הופעות ליגה בהן הבקיע 25 שערים, וחתם באולם 1846, ששיחקה אז בבונדסליגה השנייה. גם באולם ואלטר מיעט לשחק, אך העפיל עם הקבוצה לבונדסליגה. בתום עונת 1998/99 פרש ואלטר ממשחק פעיל. ואלטר הופיע במדי נבחרת גרמניה המערבית האולימפית שמונה פעמים, והבקיע שלושה שערים. ואלטר השתתף עם הנבחרת האולימפית באולימפיאדת סיאול (1988), והבקיע שער אחד בשלב הבתים, בדרך לזכייה במדליית ארד. ואלטר מעולם לא שיחק בנבחרת גרמניה הבכירה. עם וולדהוף מנהיים: אליפות הבונדסליגה השנייה: 1982/83 עם שטוטגרט: אליפות הבונדסליגה: 1991/92 עם נבחרת גרמניה האולימפית: אולימפיאדת סיאול (1988): מדליית ארד תארים אישיים: מלך השערים של הבונדסליגה: 1991/92 מלך השערים של הבונדסליגה השנייה: 1995/96 פריץ ואלטר, באתר Transfermarkt פריץ ואלטר, באתר Fussballdaten.de (בגרמנית) פריץ ואלטר, באתר WorldFootball.net פריץ ואלטר, באתר FootballDatabase.eu
ארטורו סנדובל

ארטורו סנדובל (בספרדית: Arturo Sandoval;‏ נולד ב-6 בנובמבר 1949) הוא חצוצרן ג'אז ופסנתרן אמריקאי ממוצא קובני. נחשב אחד מנגני החצוצרה הגדולים בעולם. סנדובל נולד בארטמיסה, במחוז הוואנה שבקובה. בצעירותו הועסק והתעניין בתקליטי ג'אז של הסקסופוניסט צ'ארלי פארקר והחצוצרנים קליפורד בראון ודיזי גילספי, אותו פגש ב-1971. ב-1990, במהלך אחד מסיבובי ההופעות שלו, היגר לארצות הברית, וב-1999 קיבל אזרחות אמריקאית. סנדובל מתמחה בתחום הג'אז הלטיני, אבל מנגן גם מוזיקה קלאסית. הוא קנה את עולמו בזכות שליטתו המוחלטת בנגינה ברגיסטר הגבוה ביותר של החצוצרה. סנדובל מנגן פסנתר בנוסף לחצוצרה, ובאחת מהופעותיו אמר כי בקובה נגני פסנתר נחשבים להומוסקסואלים, ולכן הוא אינו מנגן בפסנתר למרות שהנגינה בפסנתר אהובה עליו יותר מאשר הנגינה בחצוצרה. בשנת 2000 יצא סרט טלוויזיה על חייו, בשם "For Love or Country: The Arturo Sandoval Story", בכיכובו של אנדי גרסיה. בשנת 2001, ביצע גרסה אינסטרומנטלית לשיר "El Ultimo Adios (The Last Goodbye)". ב-2013 עוטר במדליית החירות הנשיאותית. מדיה וקבצים בנושא ארטורו סנדובל בוויקישיתוף ארטורו סנדובל, ברשת החברתית אקס (טוויטר) ארטורו סנדובל, במסד הנתונים הקולנועיים IMDb (באנגלית) ארטורו סנדובל, באתר ספוטיפיי ארטורו סנדובל, באתר Last.fm (באנגלית) ארטורו סנדובל, באתר AllMusic (באנגלית) ארטורו סנדובל, באתר MusicBrainz (באנגלית) ארטורו סנדובל, באתר Discogs (באנגלית) ארטורו סנדובל, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אליפות אפריקה בכדורגל נשים 2008

אליפות אפריקה בכדורגל נשים 2008 היא אליפות אפריקה בכדורגל נשים השמינית שארגנה קונפדרציית הכדורגל של אפריקה. הטורניר נערך בגינאה המשוונית מ-15 בנובמבר עד 29 בנובמבר 2008. נבחרת גינאה המשוונית העפילה באופן אוטומטי לטורניר בתור המארחת, ואליה הצטרפו שבע הנבחרות שניצחו במשחקי המוקדמות שהחלו בנובמבר 2007. במשחק הגמר נפגשו דרום אפריקה (בפעם החמישית בתולדותיה) והמארחת גינאה המשוונית - בהופעת בכורה בגמר. בסיום המשחק, שנערך באצטדיון הבינלאומי של מלאבו, ניצחה גינאה המשוונית 1-2, וזכתה בתואר בפעם הראשונה בתולדותיה. ג'נובבה אנונמה, שהובילה את גינאה המשוונית עד לזכייה בטורניר, סיימה כמלכת השערים (6 כיבושים) ואף נבחרה לשחקנית המצטיינת. סקירה על האליפות
בוץ ים המלח

בוץ ים המלח הוא בוץ עשיר במינרלים ונחשב לבעל תכונות רפואיות[דרוש מקור]. הבוץ של ים המלח נוצר לפני אלפי שנים במהלכן נבנה הבוץ שכבות על גבי שכבות ממשקעי טיט שנוצרו ומסחף שיטפונות לים המלח. בוץ ים המלח הוא משקע חרסית שנוצר כתוצאה מסחף שיטפונות, ובו ריכוז גבוה ביותר של מינרלים. אתר ים המלח מהווה אתר מרפא עבור חולים רבים במחלות מפרקים ובמחלות עור שונות[דרוש מקור]. תעשיית הקוסמטיקה בים המלח מתבססת על המינרלים המצויים בבוץ. מי ים המלח כיצד נוצר הבוץ בים המלח?, באתר ים המלח - מרכז המבקרים הווירטואלי 2006 Ma’or, Zeev, et al., Antimicrobial properties of Dead Sea black mineral mud, International journal of dermatology
ורן מיקלסן

ארילד ורנר אגרסקוב "ורן" מיקלסן (באנגלית: Arild Verner Agerskov "Vern" Mikkelsen;‏ 21 באוקטובר 1928 - 21 בנובמבר 2013) היה כדורסלן אמריקאי ששיחק במשך 10 עונות בקבוצת מיניאפוליס לייקרס מליגת ה-NBA, וזכה במדיה ב-4 אליפויות. הוא נודע כשחקן הגנה אגרסיבי במיוחד - מיקלסן הורחק בעקבות עבירות בלתי ספורטיביות או טכניות מ-127 משחקים מתוך 699 משחקים בהם שותף, יותר מכל שחקן אחר בתולדות הליגה. בשנת 1995 הוצג בהיכל התהילה של הכדורסל כשחקן. מיקלסן נולד בעיר פרלייר שבקליפורניה וגדל בשכונה דנית-אמריקאית במינסוטה, בשל מוצאו של אביו. בגיל 16 החל ללמוד באוניברסיטת האמלין שבסיינט פול, אותה הוביל בשנת 1949 לאליפות טורניר ה-NAIA. בסיום אותה עונה נכלל מיקלסן ב"חמישיית העונה של ליגת המכללות" (All-American). מיקלסן נבחר על ידי מיניאפוליס לייקרס בדראפט ה-BAA לשנת 1949 כאחת מתוך שתי בחירות הדראפט הטריטוריאליות הראשונות אי פעם (אד מקאולי נבחר במקביל, על ידי סנט לואיס בומרס). לצד הסנטר ג'ורג' מייקן והסמול פורוורד ג'ים פולארד, היה מיקלסן שותף לקו הקדמי הדומיננטי ב-NBA לאורך שנות ה-50, שזכה בתקופתו ב-4 אליפויות והגיע לשלב גמר ה-NBA‏ 4 פעמים נוספות. לאורך הקריירה נבחר מיקלסן להשתתף בשישה משחקי אולסטאר ולהיכלל בחמישייה השנייה של העונה ארבע פעמים. ממוצעי הקריירה שלו עומדים על 14.4 נקודות, 9.4 ריבאונדים ו-2.2 אסיסטים למשחק. בעת פרישתו דורג במקום השביעי ברשימת הקלעים המובילים בתולדות ה-NBA, ורביעי ברשימת הריבאונדרים המובילים. בשנת 1995 הוצג בהיכל התהילה של הכדורסל, באותה שנה בה הוצג מאמנו בלייקרס וחברו הקרוב, ג'ון קונדלה. ב-21 בנובמבר 2013 מת מיקלסן בעיר מגוריו וייזטה שבמינסוטה, בגיל 85. מדיה וקבצים בנושא ורן מיקלסן בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר היכל התהילה של הכדורסל פרופיל, באתר ליגת ה-NBA ורן מיקלסן, באתר "Find a Grave" (באנגלית) ייתכן שהמספר אף גבוה יותר, מאחר שהליגה החלה למנות הרחקות ממשחקים רק בעונתו השנייה של מיקלסן,‏ 1950/1951 ההודעה על מותו של מיקלסן, באתר הניו יורק טיימס דף השחקן באתר היכל התהילה של הכדורסל רשימת הנבחרים בדראפט 1949, באתר basketball-reference.com סטטיסטיקות הקריירה של מיקלסן ב-NBA, באתר basketball-reference.com הקלעים המובילים בתולדות ה-NBA, נכון לסוף עונת 1958/1959, באתר basketball-reference.com הריבאונדרים המובילים בתולדות ה-NBA, נכון לסוף עונת 1958/1959, באתר basketball-reference.com
דברק

דֶבָּרְק (באמהרית: ደባርቅ) היא עיירה בצפון אתיופיה, כ-90 קילומטרים מצפון לגונדר. הכפר שוכן על יד הכביש הראשי המוביל מגונדר לאקסום ונמצא במחוז צפון גונדר שבמדינת אמהרה. הכפר נמצא ברום של 2,850 מטר מעל גובה פני הים. דברק הוא היישוב הקרוב ביותר לשמורת הטבע הלאומית של הרי סמן, ובו מתגוררים מנהלי השמורה. דברק שגשגה מבחינה כלכלית בשל מיקומה על ציר המסחר גונדר-מאסאווה, היא אחת התחנות על אחד הצירים של ה-1840s, זאת על פי רשימה אתה ערך אנטואן ת'ומסון ד'אבדי ב-Geodesie d'Ethiopie אותה כתב. ריצ'רד פנקהרסט מציין שבתחילת המאה ה-19 השוק של דברק היה חשוב מספיק להיות אחד מתוך ששת השווקים היחידים באתיופיה של אותו זמן שנדרש שיהיה להם ראש שוק (nagadras) שתפקידו לפקח על השוק ולגבות אגרות. ההכנסות מהמיסים שהוטלו על השוק בשנות ה-30 של המאה ה-19 שהגיעו לידי שליט מחוז סמן הסתכמו לכלל 3,000 מריה תרזה תאלרים (אנ') וסכום דומה לראש השוק. תוודרוס השני, קיסר אתיופיה ראה את חברו הקרוב ויועצו ג'ון בל נהרג בקרב בדברק ב-1860 במהלך מאבק כנגד אחייניו המורדים. על אף שאחייניו נהרגו במתקפה ו-1,700 תומכיהם נכנעו הוא החליט בכל זאת לנקום ולמחרת הוציא להורג בעריפת ראש את כל הגברים. החזית העממית לשחרור תיגראי שלחה לדברק יחידה התקפית כדי להילחם כנגד האוגדה ה-603 של החונטה הצבאית האתיופית, ולאחר כיבוש דברק והשמדת הכוחות של השלטון שחנו בה הם משלו בה החל מ-3 בינואר 1989. על פי סוכנות הסטטיסטיקות המרכזית (אנ') באתיופיה, אוכלוסיית דברק ב-2005 מנתה 24,997 איש, מתוכם 11,850 גברים ו-13,147 נשים. מפקד האוכלוסין שנעשה ב-1994 דיווח על אוכלוסייה כוללת של 14,474 מתוכם 6,235 גברים ו-8,239 נשים. הכפר הוא היישוב האנושי הגדול ביותר בדברק (אנ'). מדיה וקבצים בנושא דברק בוויקישיתוף על דברק באתר אתיופיה על הרי סמן באתר אתיופיה Ethiopian Roads Authority, Gondar-Debark Road Project: Review of Environmental Impact Assessment, February 2007, p. 13. G.W.B. Huntingford, Historical Geography of Ethiopia from the first century AD to 1704 (London: British Academy, 1989), p. 255. Richard Pankhurst, Economic History of Ethiopia (Addis Ababa: Haile Selassie University, 1968), p. 520 Samuel Gobat, Journal of Three years' Residence in Abyssinia, 1851 (New York: Negro Universities Press, 1969), p. 149 "Local History in Ethiopia," The Nordic Africa Institute website CSA 2005 National Statistics, Table B.4
יוסי הרשושנים

יוסי הרשושנים (1939 - 6 ביוני 2010) היה מחלוצי המחשוב העסקי בישראל ומחבר חידת "אותיות ומספרים". יוסי הרשושנים נולד בשנת 1939 בארץ ישראל לתשבצאי הלל הרשושנים ועפרה (שטרום) והיה אחיו של שילה הרשושנים, ממשיך דרכו של אביהם בתחום התשבצים. בתחילת הקריירה שלו עבד כמתכנת בחברת IBM ישראל. בתחילת שנות ה-70 הקים יחד עם אלדר גל את חברת "תלם מחשבים" שפעלה כלשכת שירות לעיבוד נתונים באמצעות מחשב ממשפחת IBM System/360. תוכנת השכר של החברה הותקנה גם במרכזי מחשוב אחדים, ובהם מכון ויצמן ואוניברסיטת בר-אילן. בשנות ה-80 מכרו חברה זו והקימו את חברת הר-גל, שעסקה בפיתוח ושיווק תוכנת שכר למחשבים אישיים. במחצית שנות ה-90 פרש הרשושנים מחברה זו, ובין השנים 1996 ל-2001 עבד בחברת חילן טק. נוסף לפעילותו בתחום המחשבים עסק יוסי הרשושנים בחיבורה של חידת "אותיות ומספרים", שהתפרסמה מדי יום שישי במוסף "7 ימים" של "ידיעות אחרונות" במשך יותר מארבעה עשורים עד פטירתו. בנו גלעד ממשיך את דרכו בתחום זה. ב-6 ביוני 2010 נפטר בגיל 71 לאחר מחלה ממושכת, והותיר אחריו אישה, פנינה, מורה לכימיה, וארבעה בנים, שניים מהם עובדים אף הם בענף ההיי-טק בישראל, ושניים עורכי דין. יוסי הטוני, ‏יוסי הרשושנים, מוותיקי המיחשוב בארץ, הלך לעולמו לאחר מחלה ממושכת, באתר "אנשים ומחשבים", 6 ביוני 2010
אודרה אזולאי

אוֹדרֵה אזולֶאי (בצרפתית: Audrey Azoulay; נולדה ב-4 באוגוסט 1972) היא פוליטיקאית יהודייה-צרפתייה, המכהנת כמזכירה הכללית של אונסק"ו. בעבר כיהנה כשרת התרבות בממשלת צרפת ה-38, ממשלתו השנייה של מנואל ואלס. אזולאי היא בתו של אנדרה אזולאי, יועץ בכיר למלכי מרוקו חסן השני ומוחמד השישי. נולדה בפריז, צרפת. ב-1994 סיימה תואר ראשון במנהל עסקים באוניברסיטת פריז-דופין בצרפת, ולאחר מכן תואר שני במנהל עסקים באוניברסיטת לנקסטר שבעיר לנקסטר בבריטניה. בספטמבר 2014 התמנתה ליועצת נשיא צרפת פרנסואה הולנד לענייני תרבות ותקשורת. במסגרת חילופי גברי בממשלת מנואל ואלס השנייה, שנערכו בפברואר 2016 בעקבות התפטרותו של שר החוץ לורן פביוס, התמנתה אזולאי כשרת התרבות בממשלתו. ב-2017 היא התמודדה לצד 9 מועמדים אחרים להחלפת אירינה בוקובה בתפקיד המזכיר הכללי של אונסק"ו. ב-13 באוקטובר 2017 נבחרה ברוב של 30 מול 28 לתפקיד, מינוי שאושרר ב-11 בנובמבר של אותה השנה ברוב של 131 מדינות מול 19 מתנגדות. בשנת 2021 נבחרה שוב לכהונה שנייה של ארבע שנים. למרות שהתחייבה שהארגון לא יקבל עוד החלטות אנטי-ישראליות. בשנת 2023 נכשלה בעצירת ההכרזה של ועדת המורשת של אונסק"ו להכיר בתל יריחו כאתר מורשת עולמית פלסטיני. מדיה וקבצים בנושא אודרה אזולאי בוויקישיתוף אתר האינטרנט הרשמי של אודרה אזולאי אודרה אזולאי, ברשת החברתית אקס (טוויטר) גדעון קוץ, ‏כובשת את פריז: הכירו את הפוליטיקאית היהודייה אודרי אזולאי, באתר מעריב אונליין, 24 בפברואר 2016 תמר שבק, מבחן אזולאי, באתר "ידיעות אחרונות", 18 באוקטובר 2017 Audrey Azoulay nominated by @UNESCO Executive Board for the post of Director-General, UNESCO on Twitter, October 13, 2017 גדעון קוץ, אונסק"ו אישר: אודרה אזולאי נבחרה למנכ"לית הארגון, ‏10 בנובמבר 2017 חנן גרינווד, "החלטה מעוותת": זעם בישראל בעקבות הכרזת אונסק"ו על תל יריחו כאתר מורשת "פלשתיני", באתר ישראל היום, 17 בספטמבר 2023 ערך זה הוא קצרמר בנושא פוליטיקאים ובנושא צרפת. אתם מוזמנים לתרום לוויקיפדיה ולהרחיב אותו.
התזמורת הסימפונית של פריז

התזמורת הסימפונית של פריז (בצרפתית: Orchestre Symphonique de Paris) הייתה תזמורת, שפעלה בין השנים 1928 ל-1939, בעיקר בפריז. את התזמורת ייסדו במשותף ארנסט אנסרמה, לואי פורסטייה ואלפרד קורטו. הקונצרט הראשון שלה התקיים ב-19 באוקטובר 1928 בתאטר דה שאנז אליזה. מימון לתזמורת סיפקו תומכים עשירים, בהם גוסטב ליון, מנהל פְּלייֵל, שני אחים בנקאים והנסיכה דה פוליניאק. חברי הוועד המנהל היו רובר ליון (מנהל כללי), שארל קיסגן (מזכיר אדמיניסטרטיבי), אנדרה שאפנר (מזכיר אמנותי) יחד עם אנרי מונה וז'אן גרט. קשיי מימון אילצו את התזמורת להירשם כחברה באמצע שנת 1931. מטרת התזמורת החדשה הייתה להציג יצירות פחות מוכרות של מלחינים חשובים לצד מוזיקה חדשה ויצירות מן הרפרטואר הקונצרטי המרכזי. בביצוע איכותי. רמתה של התזמורת נחשבה לגבוהה, בחלקו הודות למספר הרב של חזרות לפני כל קונצרט. מתוך שמונים הנגנים, שנבחרו מבין השש-מאות שהתייצבו למבחני המיון, היו הרוב בני פחות מ-25. משנת 1929 הזמין קורטו את פייר מונטה לכהן כמנהל המוזיקלי והמנצח הראשי של התזמורת. הופעתו הראשונה של מונטה עם התזמורת הייתה ב-12 באפריל של אותה שנה, בניצוח על פסטיבל אביב גדול; בתום העונה הראשונה נרשמו לזכות התזמורת 63 קונצרטים. בעונה זו נערכה גם ההקלטה הראשונה של התזמורת (אף כי בהקלטה זו נקראה בשם "גראנד אורקסטרה סימפוניק"): ההקלטה הראשונה בחודש מאי של פולחן האביב של איגור סטרווינסקי, בניצוחו של מונטה באולם פלייל המחודש. היצירות החדשות שבוצעו בתזמורת בביצוע בכורה היו "ראגבי" ב-1928 וקפריצ'ו לפסנתר ותזמורת ב-1929, שתיהן של סטרווינסקי ובניצוח אנסרמה, "קונצרט כפרי" של פרנסיס פולנק, הסימפוניה השלישית של פרוקופייב בניצוח מונטה; וכן ביצועי בכורה בפריז של הסינפונייטה מאת יאנאצ'ק וקטעים מתוך ווצק של ברג. התזמורת יצאה למסע הופעות בבלגיה ובהולנד בשנת 1930, ואחר, בשלהי 1931, לסיבוב בחמש-עשרה ערים, בהן המבורג, קלן, ברלין, דרזדן ווינה; ב-1932 הופיעה בבריסל וב-1933 בז'נבה. "הואלס" של ראוול הסימפוניה הפנטסטית של ברליוז הקונצ'רטו הכפול של באך (עם מנוחין ואנסקו) "הסימפוניה הספרדית" של לאלו בניצוח פיירו קופולה יצירות מאת גובר בניצוח המלחין מוזיקה סובייטית מאת שוסטקוביץ' ואחרים בניצוח יוליוס ארליך יצירות של באך בנגינת אלפרד קורטו התזמורת הסימפונית של פריז, באתר MusicBrainz (באנגלית) התזמורת הסימפונית של פריז, באתר Discogs (באנגלית)
Holding on to You

Holding on to You הוא סינגל מסוגת האינדי רוק, שנכתב על ידי חברי הלהקה האמריקאית Twenty One Pilots. השיר הופיע בפעם הראשונה באלבומה השני של הלהקה, Regional at Best, ולאחר מכן הוקלט מחדש. הגרסה המחודשת הופיעה באלבומה השלישי, Vessel. השיר היה זמין לרכישה בחנות האייטונס ב-11 בספטמבר 2012. הווידאו קליפ לשיר פורסם ב-15 בנובמבר באותה השנה. חלק מהמילים בשיר, נלקחו מתוך השיר "Lean wit It, Rock wit It", של Dem Franchize Boyz. ההבדל בין שתי גרסאות השיר הוא שבשיר המקורי קצב התופים פחות דומיננטי וההקלטה עצמה שונה במקצת מזו המחודשת. בגרסה המחודשת, קצב התופים דומיננטי יותר ויש אפשרות לשמוע את קולם של שני חברי הלהקה בצורה טובה יותר. מידע על היצירה "Holding on to You" באתר מיוזיק בריינז מידע על הסינגל "Holding on to You" באתר מיוזיק בריינז מידע על היצירה "Holding on to You" באתר Discogs סרטון השיר "Holding on to You" באתר יוטיוב
עשהאל בן שבת

עשהאל בן שבת (נולד ב-9 במאי 1988) הוא כדורגלן ישראלי המשחק בעמדת הבלם. בן שבת התחיל את הקריירה שלו בקבוצת הילדים של מ.ס. אשדוד ולאחר מכן עבר למחלקת הנוער של מכבי נתניה. ב-16 בינואר 2007 הוא ערך את הופעת הבכורה שלו בקבוצה הבוגרת בתיקו 0-0 נגד הכח עמידר רמת גן במסגרת גביע הטוטו. עונה לאחר מכן ערך עוד 7 הופעות במפעל ולקראת סיום העונה ערך את הופעת הבכורה שלו בליגת העל בניצחון 0-2 נגד מכבי הרצליה. באוגוסט 2008 עזב להפועל כפר סבא מהליגה הלאומית במדיה עשה את הצעדים הראשונים שלו כשחקן מוביל בקבוצת בוגרים. בכפר סבא ערך 27 הופעות בליגה והבקיע שני שערי ליגה. בקיץ 2009 חתם בהפועל ניר רמת השרון עימה העפיל בסיום עונת 2010/2011 לליגת העל לראשונה בתולדות המועדון. את שער הבכורה שלו בליגת העל כבש בניצחון 0-1 נגד בית"ר ירושלים. בינואר 2014 נחקר במסגרת פרשת "גול עצמי" בה נחקר בחשד להימורים במשחקי קבוצתו בה נמצא דובר שקר. ב-28 בינואר 2014 חתם בפאנטראקיקוס היוונית. ב-28 באוגוסט 2014 חתם בקרקירה. בקרקירה לא מצא את מקומו ועזב את המועדון כבר בינואר. ב-22 באוקטובר 2015 חתם בהפועל פתח תקווה עד לסיום העונה. בקיץ 2016 חתם בהפועל בני אשדוד מליגה ג'. ב-23 בדצמבר 2016 עבר להפועל עירוני באקה אל גרבייה מליגה א'. ב-17 ביולי 2017 חתם במ.ס. דימונה. בינואר 2018 שוחרר מהקבוצה וחזר לבאקה אל גרבייה. עשהאל בן שבת, באתר ההתאחדות לכדורגל בישראל עשהאל בן שבת, באתר Transfermarkt עשהאל בן שבת, באתר Soccerway עשהאל בן שבת, באתר FootballDatabase.eu רועי זריהן, ‏עשהאל בן שבת נמצא דובר שקר בהימורים על משחקי רמה"ש, באתר ערוץ הספורט, 21 בינואר 2014 רז אמיר, ‏עשהאל בן שבת חתם לעונה וחצי בפנתראקיקוס, באתר ONE‏, 28 בינואר 2016 רוני פדלון, ‏נשאר ביוון: עשהאל בן שבת חתם בקרקיירה, באתר ONE‏, 28 באוגוסט 2014 קובי פורטל, ‏עשהאל בן שבת סיכם לעונה בהפועל פ"ת, באתר ערוץ הספורט, 22 באוקטובר 2015 אוהד רון, עשהאל בן שבת חתם בדימונה, באתר גולר1, 17 ביולי 2017 אוהד רון, באקה מתחזקת: יואל צ'חנוביץ חוזר לקדנציה נוספת, באתר גולר1, 12 בינואר 2018
House of Gold

House of Gold הוא סינגל מסוגת הפופ רוק, שנכתב על ידי חברי הלהקה האמריקאית Twenty One Pilots. השיר הופיע בפעם הראשונה באלבומה השני של הלהקה, Regional at Best, ולאחר מכן הוקלט מחדש. הגרסה המחודשת הופיעה באלבומה השלישי, Vessel. השיר הועלה ליוטיוב ב-6 באוגוסט 2013. שני קליפים בוימו עבור השיר הזה; הקליפ הראשון בוים על ידי מארק אשלמן, בעוד שהקליפ השני בוים על ידי ווארן קומרס. לפי דבריו של טיילר ג'וזף, הוא כתב את השיר הזה בהקדשה לאימו, קלי ג'וזף. השיר קיבל את תואר הפלטינה בארצות הברית. לפי דבריו של ג'וש דאן (מתופף הלהקה), הקליפ השני בוים בחווה של ויל סמית' שנמצאת קרוב ללוס אנג'לס, קליפורניה. ישנם הטוענים כי זהו שקר.[דרוש מקור] מידע על היצירה "House of Gold" באתר מיוזיק בריינז מידע על היצירה "House of Gold" באתר Discogs סרטון השיר "House of Gold" באתר יוטיוב השיר, וידאו קליפ של השיר באתר יוטיוב המילים לשיר באתר MetroLyrics "House of Gold". musicnotes.com. נבדק ב-2019-12-14.
דיסקוגרפיה של Twenty One Pilots

הלהקה האמריקנית Twenty One Pilots הוציאה לאור 6 אלבומי אולפן, שישה מיני אלבומים, אחד עשר סינגלים ושבעה עשר וידאו קליפים.